চীনের অর্থনীতি
যুক্তরাষ্টের পরেই জিডিপি এবং ক্রয়ক্ষমতার দিক দিয়ে চীন বিশ্বের দ্বিতীয় বৃহত্তম অর্থনীতি। এটি বিশ্বের বৃহত্তম রফতানিকারক এবং দ্বিতীয় আমদানিকারক দেশ। বিগত ৩০ বছর ধরে চীন প্রায় ১০% প্রবৃদ্ধি ধরে রেখেছে। ইন্টারন্যাশনাল মনিটরি ফান্ডের মতে ২০১১ সালে চীন মাথাপিছু ভিত্তিতে সারা বিশ্বে নোমিনাল জিডিপির দিক দিয়ে ৯০ তম, এবং জিডিপির(PPP) দিক দিয়ে ৯১ তম অবস্থানে ছিল। চীনের মধ্যাঞ্চলের চেয়ে সমুদ্র উপকূলবর্তী এলাকাগুলোতে বেশি শিল্পায়ন হতে দেখা যায়।